٥- نقطة نظام :الدين مش انك تصلي و تزكي و تصوم و تحج و تنطق الشهادة ولا أنك تروح الكنيسة و تطّلع عشورك و تردد آيات من القرأن او أسفار من الأنجيل …دي شكليات و عبادات شعائرية و بتعملها لربنا و لنفسك . بالنسبة للناس بقي المعادلة مختلفة ، الناس يهمها عباداتك التعاملية .فلما تحطلي صورة المسيح او لوحة فيها آيات أو صورة الكعبة أو تحط مصحف في تابلوه العربية أو تلبس صليب كبير بيلمع نشوفه من علي بعد ١٠ كيلو أحب اقولك ان إنتماءك الشكلي دة لا يعنينا في شيء ،الدين هو أستقامتك ، و هو معاملتك . ياما ناس كتير عندها دين في البطاقة و لكن ملهاش مّلة.